የኃይማኖት አክራሪነትን ለመዋጋት በቤተሰብ ደረጃ ጥረት እንደሚያስፈልግ ተገለጸ
1ሺህ 437ኛውን የኢድ አልፈጥር በዓል ዛሬ በአዲስ አበባ ስታዲየም በተከበረበት ወቅት ፕሬዝዳንቱ እንደገለጹት የኃይማኖት አክራሪነትን በመዋጋትና ሰላምን ማስጠበቅና የአገሪቱን ሕዳሴ ለማረጋገጥ እንዲቻል ሁሉም የበኩሉን አስተዋጽኦ ሊወጣ ይገባል፡፡የከፍተኛ ትምህርት መግቢያ  ፈተና በድጋሚ እንዲቀየር ምክር ቤቱ ለትምህርት ሚኒስቴር ጥያቄ በማቅረብ የተሰጠው በጎ ምላሽ ህገ መንግስቱ ለኃይማኖቶች የሚሰጠውን ክብርና እኩልነት የሚያንጸባርቅ ነው በማለት ለዚህም ምስጋና አቅርበዋል ፡፡ምክር ቤቱ ደረጃውን የጠበቀ ባለ አምስት ፎቅ ሕንጻና መስጅድ እያስገነባ መሆኑንም ፕሬዝዳንቱ አክለው ገልፀዋል፡፡የአዲስ አበባ ከተማ አስተዳድር ከንቲባ ተወካይ አቶ ኤፍሬም ግዛው በበኩላቸው የኪራይ ሰብሳቢነትን ችግር፣ የኃይማኖት አክራሪነትንና ጽንፈኝነትን ለማስወገድ ሕዝበ ሙስሊሙ ቀደም ሲል ያደርግ የነበረውን አስተዋፅኦ አጠናክሮ እንዲቀጥል ጥሪያቸውን አቅርበዋል፡፡አቶ ኤፍሬም አያይዘውም በኃይማኖቶች መቻቻል በተረጋገጠው ሰላም አዲስ አበባ የብዙ ዓለም አቀፍ ድርጅቶች መገኛ እንዲሁም ሁነቶች በማስተናገድ ዓለምአቀፍ እውቅናን አረጋግጣለች ብለዋል፡፡በበዓሉ ላይ በአዲስ አበባ የሚገኙ አምባሳደሮችና ዲፕሎማቶች ተገኝተዋል፡፡ በተጨማሪም የህዝበ ሙስሊሙ የመቻቻልና የመከባበር እሴት መገለጫ የሆነው የኢድ አልፈጥር በዓል ብዙ ሺህ የእምነቱ ተከታዮች በተገኙበት የኢድ ሶላት ተሰግዶ በድምቀት ተከብሯል፡፡